### GUVERNUL ROMÂNIEI

### ORDONANȚĂ DE URGENȚĂ

### pentru modificarea și completarea Ordonanței de urgență a Guvernului nr. 111/2010 privind concediul și indemnizația lunară pentru creșterea copiilor

Având în vedere faptul că în baza Ordonanței de urgență a Guvernului nr. 226/2020 privind unele măsuri fiscal-bugetare şi pentru modificarea şi completarea unor acte normative şi prorogarea unor termene, veniturile obținute de anumite categorii profesionale pe perioada suspendării/reducerii activității ca urmare a instituirii stării de urgență/stării de alertă, respectiv indemnizațiile lunare acordate din bugetul de stat reglementate la art. XV din Ordonanța de urgență a Guvernului nr.30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, aprobată prin Legea nr.69/2020, cu modificările și completările ulterioare, nu constituie venituri din desfăşurarea activităţii

luând în considerare faptul că o parte dintre persoanele care vor avea în cursul anului 2021 un nou născut în familie au avut activitatea suspendată în perioada stării de urgență și a celei de alertă și au beneficiat de indemnizațiile reglementate la art. XI și XV din Ordonanța de urgență a Guvernului nr.30/2020, aprobată prin Legea nr.69/2020, cu modificările și completările ulterioare, se impune ca aceste perioade să fie luate în considerare pentru stabilirea dreptului la concediul și indemnizația lunară pentru creșterea copiilor

ținând cont de faptul că în anul 2021 se preconizează reluarea activităților economice, având în vedere vaccinarea populației și relaxarea treptată a restricțiilor, este necesară o participare mai mare pe piața muncii a tuturor persoanelor, inclusiv a celor aflați în concediul pentru creșterea copiilor și plata indemnizației aferente

având în vedre faptul că în Ordonanța de urgență a Guvernului nr.111/2010 privind concediul și indemnizația lunară pentru creșterea copiilor aprobată prin Legea nr.132/2011, cu modificările și completările ulterioare, se referă la acordarea stimulentului de inserție, Majorarea acestuia și flexibilizarea acordării poate conduce la avantaje atât pentru angajați, cât și pentru angajatori pe de o parte prin creșterea veniturilor populației aflată în această situație, iar pe de altă parte prin asigurarea forței de muncă necesară la nivelul angajatorului

aceste elemente vizează un interes public şi constituie o situaţie extraordinară, a cărei reglementare nu poate fi amânată şi impune adoptarea de măsuri imediate pe calea ordonanţei de urgenţă.

În temeiul art. 115 alin. (4) din Constituţia României, republicată,

 **Guvernul României** adoptă prezenta ordonanţă de urgenţă.

**Art. I** - **Ordonanța de urgență a Guvernului nr. 111/2010 privind concediul și indemnizația lunară pentru creșterea copiilor, aprobată prin Legea nr.132/2011, cu modificările și completările ulterioare, se modifică și se completează, după cum urmează:**

1. **La alineatul (5) al articolului 2, după litera x) se introduce o nouă literă, litera z) cu următorul cuprins:**

**”z)** au beneficiat de indemnizația lunară prevăzută la art. XI și XV din Ordonanța de urgență a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, aprobată prin Legea nr.69/2020, cu modificările și completările ulterioare și/sau de art. 3 din Ordonanța de urgență a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, aprobată cu modificări și completări prin Legea nr.282/2020, cu modificările ulterioare.**”**

1. **După alineatul (6) al articolului 3 se introduce un nou alineat (7) cu următorul cuprins :**

**” (7)** Prin excepție de la prevederile alin.(1), se iau în calcul și veniturile prevăzute de art. 62 lit. b), c), q), r) și s).”

1. **Articolul 7 se modifică și va avea următorul cuprins:**

**” Art. 7 – (1)** Persoanele care, în perioada în care sunt îndreptăţite să beneficieze de concediul pentru creşterea copilului, prevăzut la art. 2 alin. (1), obţin venituri supuse impozitului potrivit art. 3 au dreptul la un stimulent de inserţie, după cum urmează :

1. în cuantum de 1500 lei, dacă persoanele îndreptățite obțin venituri supuse impozitului potrivit art. 3, oricând înainte de împlinirea de către copil a vârstei de 6 luni, respectiv 1 an în cazul copilului cu dizabilități, acordat până la împlinirea de către copil a vârstei de 2 ani, respectiv 3 ani în cazul copilului cu dizabilități;
2. în cuantum de 650 lei dacă persoanele îndreptățite obțin venituri supuse impozitului potrivit art. 3, oricând după împlinirea de către copil a vârstei de 6 luni, respectiv 1 an în cazul copilului cu dizabilități, acordat până la împlinirea de către copil a vârstei de 2 ani, respectiv 3 ani în cazul copilului cu dizabilități.

 **(2)** Beneficiază de un stimulent de inserție în cuantumul prevăzut la alin.(1) lit. b) până la împlinirea de către copil a vârstei de 3 ani, respectiv 4 ani în cazul copilului cu dizabilități:

1. persoanele prevăzute la alin.(1), după împlinirea de către copil a vârstei de 2 ani, respectiv 3 ani în cazul copilului cu dizabilități, în continuarea stimulentului de inserție acordat până la împlinirea de către copil a acestei vârste;
2. persoanele care au beneficiat de concediu și indemnizație lunară pentru creșterea copiilor și care obțin venituri supuse impozitului potrivit art.3, oricând după împlinirea de către copil a vârstei de 2 ani, respectiv 3 ani în cazul copilului cu dizabilități.

 **(3)** Stimulentul de inserție acordatpână la împlinirea de către copil a vârstei de 4 ani, în cazul copilului cu dizabilități nu se cumulează cu indemnizația prevăzută art. 31 alin. (2).

**(4)** În cazul persoanelor care beneficiază de indemnizaţia lunară prevăzută la art. 2 alin.(1) şi solicită dreptul la stimulent de inserţie, plata acestei indemnizaţii se suspendă.

**(5)** Stimulentul de inserție prevăzut la alin.(2) lit. b) se acordă și în situația în care, certificatul de încadrare în grad de handicap al copilului expiră după data la care s-a stabilit dreptul la stimulentul de inserție.

**(6)** În situația persoanei îndreptățite care beneficiază de stimulentul de inserție prevăzut la alin.(2) lit. b) al cărei copil este încadrat în grad de handicap în această perioadă, acordarea stimulentului de inserție se prelungește până la împlinirea de către copil a vârstei de 4 ani.

**(7)** În situația prevăzută la alin.(6), prelungirea perioadei de acordare a stimulentului de inserție se face în baza unei noi cereri completată de persoana îndreptățită și a copiei după certificatul de încadrare în grad de handicap.

**(8)** Cuantumul stimulentului de inserţie se majorează prin hotărâre a Guvernului.”

1. **La articolul 9 alineatul (5) se elimină.**
2. **După alineatul (5) al articolului 12, se introduc două noi alineate, alin.(6) și (7), cu următorul cuprins:**

**”(6)** Condiția prevăzută la alin.(2) lit. c) se consideră îndeplinită și în situația în care, după stabilirea dreptului, persoana îndreptățită, împreună cu copilul pentru care se stabilește dreptul, își stabilește reședința în altă țară.

**(7)** În sensul prezentei ordonanțe de urgență prin temporar se înțelege o perioadă de până la 6 luni pe an pentru toate situațiile, cu excepția situațiilor prevăzute la art. 2 alin.(5) lit. k) și x) pentru care condiția prevăzută la alin.(2) lit. c) se consideră îndeplinită pe toată perioada de însoțire ori în care se află în misiune.”

1. **Alineatul (4) al articolului 14 se modifică și va avea următorul cuprins:**

**”(4)** Decizia prevăzută la alin. (3) se comunică solicitantului în termen de 5 zile lucrătoare de la data emiterii, direct sau prin poștă, inclusiv poșta electronică sau orice alt mijloc de comunicare.”

1. **La articolul 15 alineatul (1), după litera c) se introduce o nouă literă, litera c1) cu următorul cuprins:**

**”c1)**începând cu ziua următoare celei în care persoana îndreptățită realizează venituri supuse impozitului pe venit de natura celor prevăzute la art. 3 alin.(1), dacă cererea este depusă în termen de 30 de zile lucrătoare de la această dată.”

1. **Alineatul (1)1 al articolului 15 alin se elimină.**
2. **După alineatul (3) al articolului 16 se introduce un nou alineat (4) cu următorul cuprins :**

**”** (4) Plata indemnizației pentru creșterea copilului se suspendă și în situația în care:

1. agenţia teritorială constată că pe baza documentelor transmise s-a stabilit un cuantum eronat al dreptului;
2. în urma controlului efectuat de inspectorii sociali sau de reprezentanţi ai Curţii de Conturi a României s-au constatat date eronate cu privire la îndeplinirea condițiilor de acordare a drepturilor prevăzute de prezenta ordonanță de urgență.”
3. **Articolul 17 se modifică și va avea următorul cuprins:**

**”Art.17 - (1)**  Dreptul la stimulentul de inserție prevăzut la art. 7 încetează cu ziua următoare celei în care:

 a) copilul a împlinit vârsta de 3 ani, respectiv 4 ani în cazul copilului cu dizabilități;

 b) a avut loc decesul copilului.

**(2)** Dreptul la stimulentul de inserție prevăzut art. 7 se suspendă începând cu ziua următoare celei în care se constată:

a) una dintre situațiile prevăzute la art. 16 alin. (2), cu excepția lit. i).

b) beneficiarul nu mai realizează venituri de natura celor prevăzute la art.3 și solicită concediul pentru creșterea copilului.

c) copilul a împlinit vârsta de 2 ani, respectiv 3 ani în cazul copilului cu dizabilități și beneficiarul nu mai realizează venituri de natura celor prevăzute la art.3.

**(3)** În situația persoanelor îndreptățite aflate în plata stimulentului de inserție care solicită  concediile medicale prevăzute la art. 2 alin.(1) cu excepția celui prevăzut la lit. c), din Ordonanța de urgență a Guvernului nr. 158/2005, aprobată cu modificări şi completări prin Legea nr. 399/2006, cu modificările şi completările ulterioare, plata stimulentului de inserție nu se suspendă.

1. **Articolului 18 se modifică și va avea următorul cuprins:**

**„Art. 18 - (1)** În situațiile de suspendare a drepturilor prevăzute la art. 16 alin. (2) și art. 17 alin. (2) și (3), acestea pot fi solicitate și de către o altă persoană îndreptățită, dacă îndeplinește cerințele prevăzute în prezenta ordonanță de urgență.

 **(2)** Drepturile prevăzute de prezenta ordonanță de urgență se cuvin și se acordă noului beneficiar de la data suspendării, dacă cererea a fost depusă în termen de 60 de zile lucrătoare de la data la care s-a produs suspendarea, respectiv de la data cererii, dacă cererea a fost depusă după acest termen.

 **(3)** Reluarea plății drepturilor suspendate în situațiile prevăzute la art. 16 alin. (2) și art. 17 alin. (2) și (3) se face la cerere, după cum urmează:

 a) începând cu ziua următoare pentru situațiile prevăzute la art. 16 alin. (2) lit. i) și art. 17 alin. (2) lit. b), dacă cererea a fost depusă în termen de 60 de zile de la acea dată;

 b) cu data depunerii cererii pentru toate celelalte situații.**”**

**(4)** În situația de suspendare prevăzută la art. 17 alin.(2) lit.b), plata stimulentului de inserție se reia în cuantumul prevăzut de art. 7 alin.(1) și (2), în funcție de vârsta copilului.

1. **Alineatele (1) și (5) ale articolului 24 se modifică și vor avea următorul cuprins:**

**”(1)** Sumele reprezentând drepturile prevăzute de prezenta ordonanță de urgență, încasate necuvenit, se recuperează de la beneficiarii acestora, în condițiile prevăzute de Ordonanța de urgență a Guvernului nr. 44/2015 privind acordarea unor facilități fiscale, aprobată cu modificări și completări prin Legea nr. 4/2016, pe baza deciziei emise de directorul executiv al agenției teritoriale.

……………

**(5)** Decizia prevăzută la alin.(1) poate fi contestată conform prevederilor Legii contenciosului administrativ nr. 554/2004, cu modificările și completările ulterioare.”

1. **Articolul 25 se modifică și va avea următorul cuprins:**

**”Art. 25 - (1)** Angajatorul are obligația de a aproba concediul pentru creșterea copilului prevăzut la art. 2 alin. (1) și la art. 11 alin. (1) lit. a). Perioada de acordare se stabilește de comun acord cu angajatul.

 **(2)** Este interzis angajatorului să dispună încetarea raporturilor de muncă sau de serviciu în cazul:

 a) salariatei/salariatului care se află, după caz, în concediu pentru creşterea copilului în vârstă de până la 2 ani, respectiv 3 ani, în cazul copilului cu handicap;

 b) salariatei/salariatului care se află în plata stimulentului de inserție prevăzut la art. 7 alin. (1) și (2);

 c) salariatei/salariatului care se află în concediul pentru creșterea copilului prevăzut la art. 11 alin. (1) lit. a).

 **(3)** Interdicția prevăzută la alin. (2) se extinde, o singură dată, cu 6 luni, după încetarea dreptului la stimulentul de inserție prevăzut la art. 7 alin.(2) , respectiv după împlinirea de către copil a vârstei de 3 ani, 4 ani în cazul copilului cu dizabilități.

 **(4)** Prevederile alin. (2) şi (3) nu se aplică în cazul concedierii pentru motive ce intervin ca urmare a reorganizării judiciare sau a falimentului angajatorului, în condițiile legii, precum și în situația înregistrării de abateri disciplinare ale salariatei/salariatului, potrivit art. 61 lit. a) din Legea nr. 53/2003 privind Codul Muncii, republicată, cu modificările și completările ulterioare.

 **(5)** În cazul persoanei îndreptățite care are calitatea de salariat și care se întoarce la activitatea profesională pentru a obține stimulentul de inserție acordat în condițiile art.7, aceasta are obligația de a anunța, în scris, angajatorul cu cel puțin 30 de zile înainte intenția de reluare a raportului de muncă sau de serviciu.

 **(6)** Este interzis angajatorului să restricționeze accesul salariatei/salariatului la acordarea stimulentului de inserție, dacă aceasta/acesta și-a îndeplinit obligația prevăzută la alin. (5).”

1. **După alineatul (6) al articolului 31 se introduce un nou alineat (7), cu următorul cuprins**

**”(7)**  Persoanele care, în perioada în care sunt îndreptăţite să beneficieze de concediul prevăzut la alin. (1), obţin venituri supuse impozitului potrivit art. 3, altele decât cele prevăzute de art. 16 alin.(3), au dreptul la un stimulent de inserţie, în cuantum egal cu cel prevăzut la art.7 alin.(2).”

1. **După alineatul (5) al articolului 32 se introduce un nou alineat (6), cu următorul cuprins :**

**”(6)**  Persoanele care se află în situaţia prevăzută la alin. (1) lit. a) pot opta între acordarea indemnizației prevăzută la alin.(5) și acordarea stimulentului prevăzut la art. 31 alin.(7).”

1. **La art. 35, după litera d) a alineatului (1), se introduce o nouă literă d1), cu următorul cuprins:**

” d1) de la data realizări veniturilor supuse impozitului dacă cererea este depusă în termen de 30 de zile de la acea dată;”

1. **La art. 37, după litera j) a alineatului (1), se introduce o nouă literă k), cu următorul cuprins:**

”k) persoana îndreptățită nu mai realizează venituri supuse impozitului și solicită acordarea concediului pentru îngrijirea copilului;”

1. **Alineatul (4) al articolului 37 va avea următorul cuprins:**

”(4) Reluarea acordării drepturilor prevăzute la art. 31, suspendate în situaţiile prevăzute la alin. (1) şi (2), se face la cerere, prevederile art. 18 alin.(1) – (3) aplicându-se corespunzător.”

**Art. II -** În termen de 60 de zile de la intrarea în vigoare a prezentei ordonanțe de urgență normele metodologice de aplicare a Ordonanței de urgență a Guvernului nr.111/2010, aprobate prin Hotărârea Guvernului nr.52/2011, se modifică corespunzător.

**Art. III -** Drepturile prevăzute de Ordonanța de urgență a Guvernului nr.111/2010, aprobată prin Legea nr.132/2011, cu modificările și completările ulterioare, se stabilesc în condițiile prezentei ordonanțe de urgență odată cu intrarea în vigoare a normelor metodologice de aplicare prevăzute la art. II.

**Art. IV** – **(1)** Pentru persoanele aflate în plata stimulentului de inserție prevăzut la art. 7 din Ordonanța de urgență a Guvernului nr.111/2010, aprobată prin Legea nr.132/2011, cu modificările și completările ulterioare, cuantumul acestuia se majorează din oficiu în condițiile prezentei ordonanțe de urgență.

**(2)** Persoanele cărora le-a încetat dreptul la stimulentul de inserție prevăzut la art. 7 din Ordonanța de urgență a Guvernului nr.111/2010, aprobată prin Legea nr.132/2011, cu modificările și completările ulterioare și care obțin venituri supuse impozitului pe venit de natura celor prevăzute la art. 3 din actul normativ, pot beneficia de stimulentul de inserție în condițiile prezentei ordonanțe în baza unei noi cereri, de la data depunerii cererii.

**PRIM MINISTRU**

**FLORIN - VASILE CÎȚU**